
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Martin 28P/3/2025 5725200052 14. 02. 2025 JUDr. Paulína Cubinková ECLI:SK:OSMT:2025:5725200052.2
ROZSUDOK V MENE SLOVENSKEJ REPUBLIKY Okresný súd Martin sudkyňou JUDr. Paulínou Cubinkovou vo veci navrhovateľky/manželky: A. B. C., nar. XX.XX.XXXX, trvale bytom D. B. XXXXX/X, A., právne zastúpená AK JUDr. Miriam Podhradská, s.r.o. so sídlom Ambra Pietra 10645/17, Martin, a manžela: A. A. C., nar. XX.XX.XXXX, trvale bytom D. B. XXXXX/X, A., v konaní o rozvod manželstva a úpravu pomerov manželov k ich maloletému dieťaťu: A. E. C., nar. XX.XX.XXXX, zastúpené kolíznym opatrovníkom Úradom práce, sociálnych vecí a rodiny Martin, na čas po rozvode, takto rozhodol: I. Súd manželstvo navrhovateľky A. B. C., F. G., nar. XX.XX.XXXX a A. A. C., nar. XX.XX.XXXX, uzavreté dňa 12.04.1997 v Martine, zapísané v knihe manželstiev Matričného obvodu Martin, zväzok 28, ročník 1997, strana 88, poradové číslo 68 r o z v á d z a. II. S h v a ľ u j e rodičovskú dohodu v nasledovnom znení: Maloletý A. E. C., nar. XX.XX.XXXX sa na čas po rozvode zveruje do spoločnej osobnej starostlivosti oboch rodičov, ktorí ho budú zastupovať a spravovať jeho majetok. Výživné sa na čas trvania spoločnej osobnej starostlivosti oboch rodičov neurčuje. III. Žiaden z účastníkov nemá nárok na náhradu trov konania. odôvodnenie: 1. Podľa ustanovenia § 221 písm. a) zákona č. 160/2015 Z.z. Civilného sporového poriadku v účinnom znení (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. V zmysle citovaného ustanovenia § 221 písm. a) CSP v spojení s § 2 ods. 1 zákona č. 161/2015 Z.z. Civilného mimosporového poriadku v účinnom znení (ďalej len „CMP“), rozsudok neobsahuje odôvodnenie, nakoľko sa všetci účastníci po vyhlásení rozsudku na pojednávaní vzdali práva podať odvolanie. Poučenie: Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie.
Ak sa jedná o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže sa osoba oprávnená z rozhodnutia domáhať uspokojenia svojho nároku návrhom na výkon rozhodnutia vo veciach maloletých podľa § 370 a nasledujúcich Civilného mimosporového poriadku. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona (zákon č. 233/1995 Z. z. o súdnych exekútoroch a exekučnej činnosti v znení neskorších predpisov). Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska. Podľa § 122 CMP, ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie.

